Madanmeldelse: Casa Mia på Trøjborg - italiensk for begyndere? - Lokalavisen Aarhus Midt
Casa Mia på Trøjborg. Foto: Aarhus Update
Madanmeldelse: Casa Mia på Trøjborg - italiensk for begyndere?
Casa Mia på Trøjborg er en af Aarhus' ældste italienske pizzariaer, og de mange års erfaringer har givet pote. Stedet har ry for at lave autentiske pizzaer, og konklusionen efter besøget på Casa Mia er, at de så absolut laver gode pizzaer. Casa Mia omtaler sig selv som værende pizzaria-restaurant, men lad mig slå fast, Casa Mia er et pizzaria og ikke en italiensk restaurant.
Indretningen hos Casa Mia. Foto: Aarhus Update
Menukortet bar præg af et stort og varieret udvalg af pizzaer, samt antipasti, lasagne og en hel del forskellige pastaretter. Til børnene var der 3 børneretter at vælge mellem. Vi bestilte alle 3 børneretter; Pasta Bolognese, lasagne og pizza med skinke og pepperoni.
Derudover bestilte vi; "sommerens nyhedspizza", som bestod af broccoli, mozzarella og salsiccia - toppet med parmesan, den klassiske Pasta Carbonara, Tiramisu til dessert og husets rødvin. Tjeneren var hurtig til at tage imod vores bestilling, ligesom at maden kom hurtigt.
Pasta bolognese. Foto: Aarhus Update
Pizzaerne var rigtig lækre. En spændende og anderledes oplevelse med broccoli, men det fungerede rigtig fint sammen med det mere krydrede salsiccia. Bundene sad lige i skabet, tynde og med sprød kant. Ligesom en pizzabund skal være, så fyldet kommer til sin ret. Derudover var der en rigtig god balance mellem ost og andet fyld på begge pizzaer. Ost er dejligt, men når råvarerne ellers er lækre, er det rart, at de ikke er søbet ind i billig ost.
Sommerens nyhedspizza. Foto: Aarhus Update
Lasagne. Foto: Aarhus Update
Pasta carbonara. Foto: Aarhus Update
Casa Mia er bestemt et besøg værd. De mindre gode oplevelser blev heldigvis opvejet af de bedre og mere velsmagende af slagsen, og dertil kom prisniveauet, som bestemt ikke var skræmmende. Vi spiste for 657 kroner, 2 voksne og 3 børn inklusiv en flaske vin, sodavand og en dessert, hvilket må siges at være en rigtig fin pris. En anbefaling herfra!